**Д О Г О В О Р**

**за обществена поръчка с предмет „Доставка на диагностични тестове и медицински консумативи по "Национален план на Република България за готовност за грипна пандемия" през 2018 г. и Национална програма за контрол и лечение на ротавирусните гастроентерити в Република България за 2018**

№ 303 /23.10. 2018 г.

Днес, 23.10. 2018 г. в гр.София на основание чл. 112, ал. 1 от Закона за обществените поръчки и Решение № 12/21.09.2018 г. на Директора на НЦЗПБ се сключи настоящият договор за следното:

**НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ**, БУЛСТАТ №000662721 , със седалище и адрес на управление гр. София, Район Оборище, бул. "Янко Сакъзов"  №26, представляван от проф. д-р Тодор Кантарджиев - Директор, наричано за краткост **ВЪЗЛОЖИТЕЛ**,

и

**“Елта-90М ”ООД,** БУЛСТАТ/ЕИК 130469816**,** със седалище и адрес на управление гр.София, ул. Дунав, №19, вх.А,ет.1, ап. 2, представлявано от д-р Теодор Замфиров, наричано за краткост **ИЗПЪЛНИТЕЛ**, Страните се споразумяха за следното:

**І. ПРЕДМЕТ И ЦЕНА НА ДОГОВОРА**

**Чл.1.** (1) Изпълнителят се задължава да достави на Възложителя след заявка диагностични тестове и медицински консумативи по "Национален план на Република България за готовност за грипна пандемия" през 2018 г. и Национална програма за контрол и лечение на ротавирусните гастроентерити в Република България за 2018”по Обособени позиции, съгласно Техническо предложение подробно описани в – Приложение № 1, което е неразделна част от този договор, срещу цена в общ размер до **4992лева** без включен ДДС, която Възложителят се задължава да му заплати. Единичните цени на отделните артикули са съгласно Ценово предложение на Изпълнителя подробно описани в – Приложение № 1

**Чл.2.** Посочените в Приложение № 1 количества на стоки са „количества до”, т.е. Възложителят не е длъжен да заяви за доставка цялото договорено количество, а има право да заявява количества, съгласно действителните си нужди

**ІІ. ЗАДЪЛЖЕНИЯ НА ИЗПЪЛНИТЕЛЯ**

**Чл.3.** Изпълнителят се задължава:

3.1. да доставя на Възложителя заявените от последния консумативи в уговорения срок, придружени със съответните документи и сертификати за качество;

3.2. да достави стоките с инструкции за употреба на доставения продукт с превод на български език;

3.3. да предава на Възложителя консумативи, в заявените от последния вид и количество.

**Чл.4** Изпълнителят се задължава да сключи договор/договори за подизпълнение с посочените в офертата му подизпълнители в срок от 7 /седем/ дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**ІІІ. ЗАДЪЛЖЕНИЯ НА ВЪЗЛОЖИТЕЛЯ**

**Чл.5.** Възложителят се задължава:

5.1. да приеме доставените от Изпълнителя в уговорените срокове и на уговореното място консумативи, когато те съответстват по вид и количество на направената заявкакато провери съответствието им с предварителните условия и придружаващи ги сертификати, както и инструкции за употреба на български език. При наличие на несъответствие между доставените консумативи с посочените производител, марка, произход, каталожен номер, технически и икономически показатели и характеристики и други данни, съдържащи се в офертата и каталога, на базата на които е избран Изпълнителят, по своя преценка Възложителят може да откаже приемането им;

5.2. Възложителят се задължава да заплати на Изпълнителя заявените и доставени консумативи в уговорените срокове.

**Чл.6.** Възложителя има право да изисква от Изпълнителя да сключи и да му представи договори за подизпълнение с посочените в офертата му подизпълнители

**ІV. СРОКОВЕ ЗА ДОСТАВЯНЕ**

**Чл.7.** Изпълнителят се задължава да доставя на Възложителя заявените от него консумативи в срок до 15 работни дни от датата на заявката.

**Чл.8.** Изпълнителят се задължава да уведомява Възложителя за всяка предстояща регулярна доставка не по-късно от 12 (дванадесет) часа преди експедицията.

**V. МЯСТО НА ДОСТАВЯНЕ И РИСК**

**Чл.9.** Мястото за доставяне на консумативите – предмет на този договор е град София, бул. "Янко Сакъзов" №26, Товаро-разтоварната дейност до склада на Възложителя се извършва от Изпълнителя за негова сметка.

**Чл.10.** Рискът от случайното погиване или повреждане на консумативи – предмет на този договор преминава върху Възложителя от момента на приемането им на мястото на доставяне, което се удостоверява с подписването на приемно-предавателен протокол от страните.

**VІ. ГАРАНЦИИ, КАЧЕСТВО И СРОК НА ГОДНОСТ**

**Чл.11.** Качеството на консумативите – предмет на този договор трябва да отговаря на техническите стандарти на производителите и нормативноустновените стандарти за Република България и ЕС.

**Чл.12.** Към датата на всяка конкретна доставка гаранционните срокове на консумативите трябва да бъдат не по-малки от 70% (седемдесет процента) от обявените от производителите. В случай на доставка на диагностични реактиви с по – кратък от договорения срок на годност **ИЗПЪЛНИТЕЛЯТ** дължи неустойка, както следва:

* **69.99-65 % срок на годност – неустойка 10 % върху стойността на доставката;**
* **64.99-50% срок на годност – неустойка 15 % върху стойността на доставката;**
* **при остатъчен срок на годност по-малък от 50 % се извършва само с писмено съгласие на възложителя, като се дължи неустойка в размер на 20 % върху стойността на доставката.**

**Чл.13.** Доставката на стоки с остатъчен срок на годност по-малък от 70 на сто от обявения от производителя се извършва само с писмено съгласие на **ВЪЗЛОЖИТЕЛЯ** за конкретно количество**,** определено от него*.* Без изрично писмено съгласие на **ВЪЗЛОЖИТЕЛЯ** стоките няма да бъдат заплатени.

**Чл.14. ВЪЗЛОЖИТЕЛЯТ** може да откаже приемането на стоките, ако в деня на тяхното приемане остатъчният срок на годност е по – малък от 70% (седемдесет процента) от обявените от производителите.

**VІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.15.** (1) Изпълнителят гарантира изпълнението на произтичащите от настоящия договор свои задължения с гаранция за изпълнение в размер 3% от стойността на договора без ДДС.Гаранцията се внася по банкова сметка на Възложителя или се учредява като безусловна и неотменима банкова гаранция в полза на Възложителя със срок на валидност не по-малко от 30 календарни дни след изтичане срока на договора или се сключва застраховка. Банковата сметка за внасяне на гаранция за изпълнение е:

IBAN: BG64 BNBG 9661 3100 1509 02

BIC - BNBGBGSD

БНБ Централно управление

(2) Възложителят има право да удържи от гаранцията всички дължими от Изпълнителя неустойки, както и всички суми, които Изпълнителят дължи при отстраняване на дефекти за сметка на последния. Възложителят има право да получи всички дължими неустойки и компенсации в пълен размер, включително в случаите, в които надвишават размера на гаранцията по ал.1.

(3) При липса на възражения по изпълнението на договора Възложителят освобождава гаранцията по ал. 1, внесена като парична сума или връща банковата гаранция в срок до 30 (тридесет) календарни дни след изтичането на срока на договора, без да дължи лихви за периода, през който средствата законно са престояли при него.

(4) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

**VІІІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ**

**Чл.16.** Възложителят има право да предявява пред Изпълнителя рекламации за:

а/ количество и/или некомплектованост на доставени консумативи и/или на придружаващата ги техническа документация (явни недостатъци);

б/ качество (скрити недостатъци):

* при доставяне на консумативи не от уговорения вид;
* при установяване на дефекти.

**Чл.17.** Рекламациите за явни недостатъци могат да бъдат предявявани в 14-дневен срок от доставянето и приемането с приемо-предавателен протокол.

**Чл.18.** Възложителят е длъжен да уведоми писмено Изпълнителя за наличието на дефекти в 14-дневен срок от установяването им.

**Чл.19.** Във всяка рекламация се посочват: номерът на договора, точното количество на получените консумативи с фабричните им номера, основанието за рекламацията и конкретното искане на Възложителя. Към рекламацията се прилага копие от сертификата за качество, получен заедно с другите дължими документи съгласно договора.

**Чл.20.** В 5 /пет/ дневен срок от получаването на рекламацията Изпълнителят е длъжен да отговори на Възложителя в писмена форма конкретно приема ли рекламацията или я отхвърля.

**Чл.21.** В случай на рекламация за явни недостатъци Изпълнителят е длъжен в 10-дневен срок от получаването на рекламацията, за своя сметка и на свой риск, да достави на място договорените консумативи.

**Чл.22.** В случай на рекламация за скрити недостатъци Изпълнителят е длъжен в 14-дневен срок от получаването на рекламацията, за своя сметка и на свой риск, да замени консумативите, които са без необходимото качество, или да върне на Възложителя съответната част от заплатената цена, заедно с лихвите от деня на плащането.

**Чл.23.** Правото на избор между посочените по-горе варианти – да се върне съответната част от заплатената цена или да се доставят нови консумативи принадлежи на Възложителя, като разходите по новото доставяне са за сметка на Изпълнителя.

**ІХ. САНКЦИИ И НЕУСТОЙКИ**

**Чл.24.** (1) При забава на Изпълнителя да изпълни задължението си за доставка, както и в случай, че при предаването на консумативите на на Възложителя се открият недостатъци или несъответсвие с договора, той дължи неустойка в размер на 0.5% (нула цяло и пет десети от процента) от стойността на договора вноска за всеки просрочен ден, но не повече от 20% (двадесет процента) от стойността на целия договор.

(2) Ако при наличие на рекламации Изпълнителят не изпълни задълженията си по този договор в срок, същият дължи на Възложителя неустойка в размер на цялата стойност на рекламирания продукт.

(3) В случаите по чл.35, ал.1 от този договор, Изпълнителят дължи неустойка в размер на 20% (двадесет процента) от стойността на договора, отделно от неустойката по ал.1 както и допълнително Възложителят има право да задържи или да пристъпи към изпълнение по гаранцията за изпълнение.

(4) В случаите по ал.1 - 3 Възложителят може да удържи неустойката от гаранцията за добро изпълнение или да прихване неустойката от дължимо плащане към Изпълнителя без допълнително да кани или уведомява Изпълнителя.

**Чл.25.** При забава на Възложителя при заплащането на консумативите, той дължи неустойка в размер на 0.001% (една хилядна от процента) от стойността на неплатената сума за всеки просрочен ден, но не повече от 5% (пет процента) от стойността на просроченото плащане.

**Чл.26.** Възложителят запазва правото си да търси обезщетение по общия ред за вредите, надхвърлящи размера на неустойките по този раздел. Неустойките могат да бъдат удържани от дължимо към Изпълнителя плащане.

**Х. УСЛОВИЯ И НАЧИН НА ПЛАЩАНЕ**

**Чл.27.** Плащанията по този договор се извършват в български лева чрез банкови преводи от страна на Възложителя по следната банкова сметка на Изпълнителя:

**Чл.28.** Консумативите се заплащат по цените, посочени в приложението към този договор, които не подлежат на промяна за срока на действие на този договор.

**Чл.29.** Възложителят заплаща цената на заявените и доставени консумативи до 60 дни, след доставка, приемане и одобряване на консумативите, и след като Изпълнителят му представи следните документи:

* фактура;
* приемно-предавателен протокол;
* заявка от Възложителя;
* сертификат за качество от производителя за всяка доставена партида;
* инструкции за употреба на доставения продукт с превод на български език.

**Чл.30.** Когато Изпълнителят е сключил договор/договори за подизпълнение, Възложителятизвършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите за изпълнените от тях работи, които са приети по реда на чл.9 и чл.10.

**ХІ. СПОРОВЕ**

**Чл.31.** Възникналите във връзка с изпълнението на този договор спорове между страните ще бъдат решавани чрез преговори между тях.

**Чл.32.** В случай, че по конкретен спор не бъде постигнато споразумение между страните, то същият ще бъде разрешен съгласно действащото в Република България законодателство.

**ХІІ. СРОК НА ДОГОВОРА**

**Чл.33.** Този договор влиза в сила от датата на неговото подписване и поражда действие в продължение на 12 (дванадесет) месеца.

**ХІІІ. ПРЕКРАТЯВАНЕ НА ДОГОВОРА**

**Чл.34**. Действието на този договор се прекратява с изтичането на неговия срок или с изчерпване на количествата.

**Чл.35.** (1) Договорът може да бъде прекратен от Възложителя едностранно и без предизвестие в случай на забава от страна на Изпълнителя на която и да е доставка по този договор, продължила повече от 14 (четиринадесет) дни.

(2) Договорът може да бъде прекратен по взаимно съгласие на страните, изразено в писмена форма.

**Чл.36.** (1)Възложителят може да прекрати едностранно и безвиновно договора с петнадесетдневно предизвестие, отправено до Изпълнителя, в случай че намери това за целесъобразно или са налице трудности при осигуряване на финансиране.В този случай на прекратяване на договора Възложителят не дължи на Изпълнителя обезщетение и/или неустойка за неизпълнените доставки и работа до пълната стойност на договора.

(2) Възложителят може да прекрати едностранно и безвиновно договора с петнадесетдневно предизвестие отправено до Изпълнителя, в случай че същият използва подизпълнител, без да е декларирал това в офертата си, или използва подизпълнител, който е различен от този, посочен в офертата му. В този случай на прекратяване на договора Възложителят не дължи на Изпълнителя обезщетение и/или неустойка за неизпълнените доставки

**XIV. СЪОБЩЕНИЯ**

**Чл.37.** (1) Страните определят следните адреси и лица за контакти:

Зa Възложителя

гр. София, бул. „Янко Сакъзов“№26, тел.02 843 21 75, факс 02 943-30-75, е-mail: lachodimitrov@ncipd.org, adriana.velichkova@abv.b , лица за контакти : Лъчезар Димитров и Адрияна Величкова

Зa Изпълнителя

гр.София ул.“Дунав“ № 19, вх.А, ет.1, ап.2, тел. 02 983-96-49, факс 02 983-22-11, е-mail: office@elta90.eu, лице за контакти Маринела Иванова.

(2) Ако някоя от страните промени посочените по-горе адреси и координати, без да уведоми другата страна, последната не отговаря за неполучени съобщения, призовки или други такива.

**ХV. ДРУГИ УСЛОВИЯ**

**Чл.38.** Настоящият договор може да бъде допълван и/или изменян по изключение при спазване изискванията на чл.116 ЗОП само с допълнителни споразумения, изготвени в писмена форма и подписани от двете страни или техни упълномощени представители, при спазване на законовите норми.

**Чл.39.** Всяка от страните по този договор се задължава да не разпространява информация за другата страна станала й известна при или по повод изпълнението на договора.

**Чл.40.** Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, изпълнението или неизпълнението или прекратяването му, ще се уреждат от страните по споразумение.

**Чл.41.** При непостигане на споразумение страните се договарят да отнесат спора за разглеждане и решаване от компетентния съд.

**Чл.42.** Нищожността на никоя клауза от настоящия договор, която бъде обявена за противречаща на приложимия закон, няма да направи невалидна никоя друга негова клауза или договора като цяло.

**Чл.43.** Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна, освен в случаите на обезпечаване (гарантиране) на задължения по банкови кредити.

Приложения:

Приложение №1: Техническо и ценово предложение;

При сключването на този договор Изпълнителят представи следните документи:

1. Валидни свидетелства за съдимост за лицата по чл.40 от ППЗОП

2. Удостоверения от общината по седалището на участника за липса на задължения към общината;

3. Декларация в свободен текст от представляващия / представляващите дружеството за обстоятелствата по чл.54 ал.1 т. 4 и 5 от ЗОП;

4. Декларация в свободен текст от лицата по чл.40 от ППЗОП за липса на конфликт на интереси по чл.54 ал.1 т. 7 от ЗОП;

5 Декларация от лицата по чл.40 от ППЗОП за информирано съгласие за съхраняване и обработване на личните данни, в рамките и обхвата на Закона за защита на личните данни и Общия регламент за защита на личните данни (Регламент (ЕС) 2016/679);

6. Заверено копие от валиден сертификат за внедрена система за управление на качеството от серията ISO 9001:20хх или еквивалентна с обхват, сходен с предмета на поръчката.

7. Заверено копие от разрешение или удостоверение за търговия на едро с медицински изделия или друг документ, удостоверяващ правото им да търгуват с медицински изделия, издаден от компетентен орган на съответната държава или да отговаря на условията на чл.77, ал.2 от ЗМИ;

8. Декларация за съответствие с Директива 98/79/ЕС/ за диагностичните реактиви, представляващи ин витро диагностични медицински изделия по обособени позиции:7 и 19

9. Удостоверение от ИАЛ от което да е видно, че оферираните продукти по обособени позиции: 7 и 19 нямат регистрирани данни в ИАЛ и/или EUDAMED за инциденти през последните две години, както и блокирани или изтеглени партиди през последните две години;

10. Документ за внесена гаранция за изпълнение на договора в размер на 3 % от договорната стойност без ДДС, а именно: 149,76 лв. Гаранцията може да се внесе като парична сума, да се учреди банкова гаранция или да се сключи застраховка.

11. Документ от ИА ГИТ- удостоверение за липса на нарушения по КТ (чл.118, 128, 245, 301 - 305)

12. Извлечение от Търговския регистър, от което да е видно: актуално състояние, ликвидация, несъстоятелност

Договорът е съставен и подписан в два еднообразни екземпляра – по един за всяка от страните.

За Възложителя:\_\_\_\_\_\_\_\_\_\_\_\_\_\_\_\_\_\_\_ За Изпълнителя:\_\_\_\_\_\_\_\_\_\_\_\_\_\_\_\_\_\_\_\_\_\_

/проф.д-р Тодор Кантарджиев дмн, мзм

- Директор/ /…………………………/